Odense Adresse-Contoirs Efterretninger, 1819-08-02
En Embedsmands Datter, som kan forevise de paalideligste Vidnesbyrd om sit sædelige Forhold og gode moralske Karakter, ønsker sig til næstkommende 1 October antaget i et anstændigt Huus, enten i en Kjøbstæd eller paa Landet i Fyen, hvor hun, for at øve sig, kunde deeltage i alle huuslige Sysler, og dersom der er Børn, da at undervise dem i Tydsk og alle for dannede Fruentimmer hørende Netheder. Hun forlanger intet uden sit Ophold, og en venskabelig Omgang, hvortil Enhver vist vil finde hende værdig.